gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3176, del 04-02-1998 (1998/434)

Informació pública complementària de l'expedient d'expropiació forçosa incoat amb motiu de les obres 41-V-0727 (5 i 7). 1r complementari. Ronda de Sueca, al terme municipal de Sueca.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3176

Data del DOGV
:   04-02-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/434


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública complementària de l'expedient d'expropiació forçosa incoat amb motiu de les obres 41-V-0727 (5 i 7). 1r complementari. Ronda de Sueca, al terme municipal de Sueca. [1998/A434]
  
Declarada d'urgència l'ocupació de béns i drets afectats per l'expropiació per la disposició addicional segona de la Llei de la Generalitat Valenciana 7/1992, de 28 de desembre, se sotmet a informació pública complementària, per ampliació de les superfícies que s'han d'expropiar, els béns i drets que tot seguit s'indiquen, a fi que els afectats puguen consultar el projecte i presentar al·legacions per escrit només a l'efecte d'esmenar els possibles errors que s'hagen pogut produir en fer la relació dels béns i drets per la urgent ocupació (article 56 del Reglament d'Expropiació Forçosa).
  
Termini: 15 dies hàbils a comptar des de l'endemà de la publicació d'aquest anunci en el Boletín Oficial del Estado.
  
Es comunica que aquest anunci es publica als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que consten com a desconeguts o per als interessats el domicili dels quals no es coneix.
  
Informació:
  
Conselleria d'Obres Públiques, Urbanisme i Transports.
  
Alacant: av. d'Aguilera, 1. Tel. (96) 592 09 24.
  
Castelló: av. del Mar, 16. Tel. (964) 35 80 54.
  
València: av. de Blasco Ibáñez, 50 Tel. (96) 386 64 00.
  
València, 14 de gener de 1998.- El conseller d'Obres Públiques, Urbanisme i Transports: Luis Fernando Cartagena Travesedo.
  
g) ALTRES ASSUMPTES
  
1. Persones juridicopúbliques
  
Conselleria d'Obres Públiques,
  
Urbanisme i Transports.
Diari Oficial de la Generalitat Valenciana


Sumari del DOGV 3392, del 14-12-1998 (1998/10440)

Informació pública del Pla de Reforma Interior de la Segona Fase de la Urbanització Los Monasterios del Pla Parcial Pla General d'aquesta localitat.
----------------------------------------------------------------------------------------------------------------------------------------------------

### Dades del document

Número de DOGV
:   3392

Data del DOGV
:   14-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10382


Organisme emissor
:   Ajuntament de Puçol

Tipus de document
:   Anunci

Informació pública del Pla de Reforma Interior de la Segona Fase de la Urbanització Los Monasterios del Pla Parcial Pla General d'aquesta localitat. [1998/M10796]
  
L'Alcaldia Presidència mitjançant el Decret adoptat el 24 de novembre de 1998, ha resolt sotmetre a informació pública per termini de 20 dies hàbils, el Pla de Reforma Interior de la Segona Fase de la Urbanització Los Monasterios del Pla Parcial Pla General d'aquesta localitat.
  
Durant la informació pública la documentació tècnica presentada i l'expedient administratiu estaran exposats al Departament d'Urbanisme de l'Ajuntament i s'hi admetran al·legacions de conformitat amb el que disposa l'article 46 en relació amb l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix se significa que el present acord comporta la suspensió de les llicències a què es refereix l'article 57.1 B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3278, del 03-07-1998 (1998/4800)

Ressenya de la Resolució de 25 març de 1998, del conseller d'Obres Públiques, Urbanisme i Transports, per la qual es va aprovar definitivament l'homologació i Pla Parcial les Llometes del Pla General d'Alcoi.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3278

Data del DOGV
:   03-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4800


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 25 març de 1998, del conseller d'Obres Públiques, Urbanisme i Transports, per la qual es va aprovar definitivament l'homologació i Pla Parcial les Llometes del Pla General d'Alcoi. [1998/C4800]
  
- El conseller d'Obres Públiques, Urbanisme i Transports, per resolució de 25 de març de 1998, va aprovar definitivament l'homologació i Pla Parcial Les Llometes del Pla General d'Alcoi.
  
Contra aquesta resolució, que exhaureix la via administrativa, s'hi podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això, de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa , i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text de la resolució juntament amb les normes urbanístiques aprovades s'ha publicat en el Butlletí Oficial de la Província d'Alacant número 121, de 30 de maig de 1998.
Diari Oficial de la Generalitat Valenciana


Sumari del DOGV 3330, del 15-09-1998 (1998/6727)

RESOLUCIÓ de 31 de juliol de 1998, de la Conselleria d'Agricultura, Pesca i Alimentació, per la qual s'autoritza un ajust en la dotació de diverses línies de transferències de capital, del programa 531.10, Estructures Agràries.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3330

Data del DOGV
:   15-09-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/6727


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 31 de juliol de 1998, de la Conselleria d'Agricultura, Pesca i Alimentació, per la qual s'autoritza un ajust en la dotació de diverses línies de transferències de capital, del programa 531.10, Estructures Agràries. [1998/Q6727]
  
L'optimació en l'ús dels recursos hídrics disponibles per a reg i investigació de nous recursos és un dels objectius pressupostaris encomanats per la llei a la Conselleria d'Agricultura, Pesca i Alimentació, a través del programa 531.10, Estructures Agràries. Aquest objectiu es compleix, entre altres actuacions, a través del foment d'accions realitzades per les comunitats de regants, cooperatives, i altres entitats de reg, encaminades a l'increment de la superfície de reg localitzat, a la millora de la gestió del reg i altres millores que permeten un estalvi d'aigua i una major eficiència en la utilització. Aquesta línia d'actuació es compleix a través de la línia de subvenció 169, sobre ajudes per a la racionalització de l'ús d'aigües per a reg.
  
L'interés preferent que aquest tipus d'actuacions té per a la distribució agrària valenciana, implica que es destinen a aquestes accions els recursos i les disponibilitats pressupostàries més grans, per la qual cosa, sent que hi ha crèdit disponible no subjecte a obligacions jurídiques ni comptables, en les línies 2390 i 1367, del mateix capítol i programa pressupostari, s'ha considerat l'oportunitat i la conveniència de destinar-lo a incrementar les ajudes per a la racionalització de l'ús d'aigua per a reg.
  
En conseqüència, i vistos els informes de l'Oficina Pressupostària i de la Intervenció Delegada, en virtut del que es disposa en l'article 20 de la Llei 15/1997, de 29 de desembre, de Pressupostos de la Generalitat Valenciana per a 1998, i en virtut de la delegació de competències establida en l'article 1.d de l'Ordre de 21 d'abril de 1997, de la consellera d'Agricultura, Pesca i Alimentació (DOGV núm. 2.997, de 22.05.1997), resolc:
  
Únic
  
Autoritzar l'ajust, en l'annex de transferències de capital del programa 531.10, Estructures Agràries, de les línies de subvenció per l'import que es detalla a continuació:
Diari Oficial de la Generalitat Valenciana


Sumari del DOGV 3246, del 20-05-1998 (1998/3472)

RESOLUCIÓ de 28 d'abril de 1998, de la Direcció General d'Ensenyaments Universitaris i Investigació, per la qual es fan públiques les dates per a la realització de les proves d'aptitud per a l'accés a la Universitat.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3246

Data del DOGV
:   20-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3472


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 28 d'abril de 1998, de la Direcció General d'Ensenyaments Universitaris i Investigació, per la qual es fan públiques les dates per a la realització de les proves d'aptitud per a l'accés a la Universitat. [1998/X3472]
  
Les universitats públiques valencianes, als efectes d'ingrés en els seus centres, constitueixen una única universitat, per la qual cosa, segons l'Ordre de 9 de juny de 1993 (BOE de 10 de juny), sobre proves d'aptitud per a l'accés a facultats, escoles tècniques superiors i col·legis universitaris, correspon a la Comissió Interuniversitària de Proves d'Accés, establir les seues dates de realització.
  
La dita Comissió, en la seua sessió de 31 d'octubre de 1997, ha establit la data de realització de la proves d'accés a la universitat per als alumnes de COU, corresponents a 1998, per la qual cosa, d'acord amb el que s'ha establit en la Resolució d'aquesta Direcció General, de 20 de març de 1998, procedeix la seua publicació.
  
Per tot això, resolc:
  
Fer públic l'acord de la Comissió Interuniversitària de Proves d'Accés a la Universitat de 31 d'octubre de 1997, pel qual s'estableix que les proves d'aptitud per a l'accés a la universitat, a realitzar pels alumnes de COU en 1998, es realitzaran durant els dies 16, 17 i 18 de juny, per a la convocatòria de juny i durant els dies 15, 16 i 17 de setembre, per a la convocatòria de setembre.
  
València, 28 d'abril de 1998.- La directora general d'Ensenyaments Universitaris i Investigació: Carmen Martorell Pallás.
Diari Oficial de la Generalitat Valenciana


Sumari del DOGV 3254, del 01-06-1998 (1998/3732)

Recurs contenciós administratiu número 02/1014/1997.
----------------------------------------------------

### Dades del document

Número de DOGV
:   3254

Data del DOGV
:   01-06-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/3732


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1014/1997. [1998/Q3732]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Jesús Company Rico i un altre han interposat un recurs contenciós administratiu, amb el número 02/1014/1997, contra la desestimació de les sol·licituds de 22 de novembre de 1997, contra la Conselleria de Cultura, sobre el pagament del complement específic dels especialistes del SPE.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3384, del 01-12-1998 (1998/9405)

Recurs contenciós administratiu número 02/3800/1997.
----------------------------------------------------

### Dades del document

Número de DOGV
:   3384

Data del DOGV
:   01-12-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/9405


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3800/1997. [1998/Q9405]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Ascensión Cabo Iranzo ha interposat un recurs contenciós administratiu, amb el número 02/3800/1997, contra la Resolució de 22 d'octubre de 1997 (Diari Oficial de la Generalitat Valenciana número 3.112, de 31 d'octubre de 1997), del director general de la Funció Pública (Conselleria d'Economia, Hisenda i Administració Pública), sobre la relació de llocs de treball al servei del Consell de la Generalitat Valenciana.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3270, del 23-06-1998 (1998/5128)

Informació pública de la proposta de programa d'una actuació integrada en la parcel·la 74 del polígon 28, classificat com a sòl urbà ciutat jardí.
--------------------------------------------------------------------------------------------------------------------------------------------------

### Dades del document

Número de DOGV
:   3270

Data del DOGV
:   23-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5128


Organisme emissor
:   Ajuntament de Nàquera

Tipus de document
:   Anunci

Informació pública de la proposta de programa d'una actuació integrada en la parcel·la 74 del polígon 28, classificat com a sòl urbà ciutat jardí. [1998/M5128]
  
El Ple de l'Ajuntament, en sessió extraordinària celebrada el 19 de maig actual, ha acordat sotmetre a informació pública, per termini de 20 dies hàbils, la proposta de programa d'una actuació integrada en la parcel·la 74 del polígon 28, classificat com a sòl urbà ciutat jardí. La dita proposta ha sigut presentada per l'empresa Norasa, propietària dels terrenys afectats.
  
Comprén Programa per al Desenvolupament de l'Actuació, proposta de reparcel·lació i Projecte d'Urbanització.
  
Durant la informació pública, la documentació romandrà exposada en el Negociat d'Urbanisme de l'Ajuntament i s'admetran al·legacions i propostes tècniques alternatives a la realitzada, de conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Durant els cinc dies següents al de finalització del termini d'informació pública i, excepte que s'aprove la pròrroga per 20 dies addicionals, en els casos legalment disposats, es podran presentar propostes juridicoeconòmiques.
Diari Oficial de la Generalitat Valenciana


Sumari del DOGV 3262, del 11-06-1998 (1998/4776)

ACORD de 12 de maig de 1998, del Govern Valencià, pel qual s'autoritza determinada transferència de crèdit del capítol I «Despeses de personal» del programa 422.20, Ensenyament Primari, al 422.30, Ensenyament Secundari i de Règim Especial, per un import de 0.920.727.947 de pessetes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3262

Data del DOGV
:   11-06-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/4776


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 12 de maig de 1998, del Govern Valencià, pel qual s'autoritza determinada transferència de crèdit del capítol I «Despeses de personal» del programa 422.20, Ensenyament Primari, al 422.30, Ensenyament Secundari i de Règim Especial, per un import de 9.619.544.993 de pessetes. [1998/Q4776]
  
El Govern Valencià, en la reunió del dia 12 de maig de 1998, adoptà l'acord següent:
  
A fi de realitzar els ajustaments pressupostaris derivats de les actuals dotacions de professors d'Ensenyament Primari, Secundari i de Règim Especial en centres públics docents, cal procedir a una modificació de crèdit entre els programes 422.20, Ensenyament Primari, i 422.30, Ensenyament Secundari i de Règim Especial, sense perjudici dels reajustaments posteriors que poguera produir l'inici del curs escolar 1998-1999.
  
En conseqüència, i en virtut del que s'estableix en les articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià,
  
ACORDA
  
Autoritzar la Conselleria d'Economia, Hisenda i Administració Pública perquè realitze els ajustaments necessaris en els respectius articles del capítol I «Despeses de personal» del programa 422.20, Ensenyament Primari, al 422.30, Ensenyament Secundari i de Règim Especial, per import de 6.580.268.007 de pessetes.
  
València, 12 de maig de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3346, del 07-10-1998 (1998/7675)

Recurs contenciós administratiu número 02/2848/1997.
----------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7675


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2848/1997. [1998/Q7675]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Ángeles Molíns Giménez i dos més han interposat un recurs contenciós administratiu, amb el número 02/2848/1997, contra la Resolució de 7 de juliol de 1997 (Diari Oficial de la Generalitat Valenciana de 14 de juliol), de la Direcció General de la Funció Pública, de la Conselleria d'Economia, Hisenda i Administració Pública, sobre la llista definitiva d'admesos i exclosos a cursos d'adaptació de règim jurídic de determinat personal.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3240, del 12-05-1998 (1998/2907)

RESOLUCIÓ de 7 d'abril de 1998, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol VI al II del programa 121.60 Unitats d'atenció al ciutadà, per un import de cent milions de pessetes (140.805.598 PTA).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/2907


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 7 d'abril de 1998, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol VI al II del programa 121.60 Unitats d'atenció al ciutadà, per un import de cent milions de pessetes (000.695.320 PTA). [1998/X2907]
  
Vista la necessitat d'incrementar els crèdits per al capítol segon del programa 121.60 Unitats d'atenció al ciutadà, amb l'objecte de fer front a les despeses de funcionament corresponents a les inversions ja realitzades en edificis i punts PROP, d'acord amb l'excepció contemplada en l'article 33.1 d) de la Llei d'Hisenda Pública de la Generalitat Valenciana i en virtut dels articles 17 i 19 de la Llei 15/97 de Pressupostos de la Generalitat Valenciana per a 1998, resolc:
  
Primer
  
Autoritzar la minoració de crèdit en l'aplicació pressupostària 23.17.170.20.0 per un import de 485.171.951 de pessetes.
  
Segon
  
Autoritzar l'increment de crèdit en l'aplicació pressupostària 38.91.288.26.2 per un import de 786.340.523 PTA.
  
València, 7 d'abril de 1998.- El conseller d'Economia, Hisenda i Administració Pública: José Luís Olivas Martínez.
Diari Oficial de la Generalitat Valenciana


Sumari del DOGV 3274, del 29-06-1998 (1998/4825)

Rotlle d'apel·lació número 281/97. Cèdula de notificació.
---------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/4825


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 281/97. Cèdula de notificació. [1998/A4825]
  
La Secció Sisena de l'Audiència Provincial de València ha dictat en el rotlle d'apel·lació número 281/97 la sentència que té l'encapçalament i part dispositiva següents:
  
"Sentència número 405
  
Secció Sisena de l'Audiència Provincial de València
  
President: Vicente Ortega Llorca.
  
Magistrats:
  
- Ana Pérez Tórtola.
  
- José María Llanos Pitarch.
  
València, 12 de maig de 1998
  
La Secció Sisena de l'Audiència Provincial de València, sent-ne ponent el magistrat José María Llanos Pitarch, ha vist les actuacions de judici d'aliments provisionals, promogudes davant el Jutjat de Primera Instància número 1 de Torrent per la senyora M.ª Amparo Escobedo Almeida, contra el senyor Acisclo Sobrino García i el Ministeri Fiscal, sobre aliments provisionals. Aquestes actuacions estan pendents davant aquesta Secció en virtut del recurs d'apel·lació interposat pel demandat, representat pel procurador Eduardo Lluesma Rodríguez, sota direcció lletrada. No hi ha comparegut l'apel·lat. Hi és part el Ministeri Fiscal, Fulgencio Carrillo.
  
Decisió:
  
Desestimem el recurs d'apel·lació interposat per la representació del senyor Acisclo Sobrino García contra la sentència de data 10 de gener de 1997, dictada pel jutge del Jutjat de Primera Instància número 1 de Torrent, en les actuacions d'aliments provisionals, registrades amb el número 203/96, que confirmem en tots els seus punts. No fem imposició de costes en aquesta alçada.
  
I, atés que és ferma la sentència, amb el certificat literal d'aquesta mateixa resolució i l'ofici corresponent, torneu les actuacions originals al jutjat de procedència perquè hi conste i es complisca.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.
  
No s'hi pot interposar recurs de cassació."
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, senyora Amparo Escobedo Almeida, expedisc aquesta cèdula.